b"\n_START_ARTICLE_\nXalet al carrer Gr\xc3\xa8cia, 12\n_START_SECTION_\nDescripci\xc3\xb3\n_START_PARAGRAPH_\nEs tracta d'un edifici a\xc3\xafllat de planta irregular i volumetria a base de cubs de diferents al\xc3\xa7ades. Consta de planta baixa, on es distribueix la zona de dia, i una planta alta, on s'ubica la zona de nit. Les fa\xc3\xa7anes nord-oest i sud-oest s\xc3\xb3n les que tenen menys obertures. Les finestres es concentren a les cares sud-est i nord-est, aprofitant la bona orientaci\xc3\xb3. Els elements met\xc3\xa0l\xc2\xb7lics, baranes i tanques s\xc3\xb3n de forma arrodonida i contrasten amb les l\xc3\xadnies completament rectes de la resta de l'edifici. Els murs de les fa\xc3\xa7anes s\xc3\xb3n arrebossats amb morter acolorit._NEWLINE_L'estructura de l'edifici \xc3\xa9s de parets de c\xc3\xa0rrega i forjats cer\xc3\xa0mics amb elements de formig\xc3\xb3 armat. La coberta \xc3\xa9s plana en tota la superf\xc3\xadcie"